****

Ökotárs Alapítvány

H-1056 Budapest,

Szerb utca 17-19

tel: 411 3500



**MÁSODIK HULLÁM**

**Az Ökotárs Alapítvány pályázati felhívása**

A kuratórium és a munkatársak döntése alapján, az Ökotárs saját forrásainak felhasználásával kiírt pályázatunk célja az új típusú koronavírus-járvány első, tavaszi hullámában leginkább sújtott, veszélyeztetett célcsoportok számára célirányos és hatásos segítséget biztosító civil szervezetek munkájának elismerése, kihangosítása és támogatása.

A járványhelyzet következményeinek elhárításában aktív civilek jó gyakorlatainak összegyűjtésével, feldolgozásával és elérhetővé tételével célunk, hogy más szervezeteket is ösztönözzünk arra, hogy szükség esetén ilyen tevékenységbe vágjanak.

A pénzügyi támogatással a járvány során már eddig is eredményes munkát végző, illetve a jó gyakorlatokat átvenni kívánó, új kezdeményezéseket indító szervezeteket szeretnénk hozzásegíteni ahhoz, hogy az esetleges visszatérő járvány esetén:

* folytathassák / megújíthassák célzottan nyújtott szolgáltatásaikat;
* átvészeljék az egyéb források, tartalékok elapadása miatt keletkezett pénzügyi helyzetet.

**A támogatás célja**

Bármilyen, a koronavírus-járvánnyal közvetlen összefüggésbe hozható különös szükségletre, problémára reagáló kezdeményezéssel lehet pályázni (pl. szociális és egészségügyi szolgáltatások nyújtása, lakhatási segítség, jogsegély és krízisvonalak, jövedelemszerzés támogatása, digitális oktatás szervezése, a helyi társadalmi kohézió és önsegítés erősítése), amely:

* elsősorban vidéki, leszakadó térségekben vagy településeken, településrészeken valósult meg;
* a szegénységben, mélyszegénységben élőkre, gyerekekre, idősekre, hajléktalanokra, vagy más okokból különösen rászorulókra irányult;
* közösségi alapon építkezett, azaz nemcsak egyéni (és eseti) karitatív segítségnyújtást biztosított, de hangsúlyt helyezett az érintettek bevonására, aktív részvételére és a probléma közösségi megoldásának kidolgozására is;
* nemcsak az akut válságkezelésre, de a hosszabb távú újjáépítésre is összpontosított.

**A pályázók köre**

Bármely civil szervezet – egyesület, alapítvány, szövetség, szociális szövetkezet, civil társaság, magántulajdonban álló nonprofit kkv-k – az ország egész területéről, amely a fentieknek megfelelően a koronavírus-járvány első hullámában, akár eredeti küldetésén, szokásos tevékenységén túlmutatóan konkrét segítséget nyújtott a válsághelyzet leküzdésében, következményeinek elhárításában.

(Nem bejegyzett, informális szervezetek egy, a pályázati támogatás kezelését biztosító befogadó szervezet bevonásával pályázhatnak.)

**A pályázat menete**

A pályázati folyamat többlépcsős:

member of

ENVIRONMENTAL PARTNERSHIP ASSOCIATION

**Ökotárs Alapítvány**, H-1056 Budapest, Szerb utca 17-19 / **telefon** +36 1 411 3500 / **e-mail** info@okotars.hu / www.okotars.hu

1) A fenti feltételeknek megfelelő szervezeteknek először be kell mutatniuk az általuk eddig végzett, koronavírus-járvánnyal összefüggő tevékenységüket az alábbi kérdések megválaszolásával a mellékelt adatlapon:

* Milyen konkrét problémára reagáltak, és miért ezt választották? Honnan volt tudomásuk a problémáról?
* Hol dolgoztak – mely térség(ek)ben, település(ek)en segítettek?
* Az adott település(ek)en, térség(ek)ben az önkormányzatok és egyéb helyi hivatalok, intézmények mennyire tudtak reagálni a járvány által előhozott társadalmi szükségletekre, támogatást nyújtani a rászorulóknak?
* Hogyan választották ki a célcsoportot és azon belül a konkrét kedvezményezetteket?
* Miért tekinthető a kiválasztott célcsoport az adott település(ek)en, térség(ek)ben kifejezetten veszélyeztettnek?
* Mit csináltak pontosan, hogyan zajlott a tevékenység lépésről-lépésre?
* A tevékenységnek milyen hatásai érzékelhetők most? Milyen „nyomot” hagytak a számszerűsíthető eredményeken túl?
* Mitől működött a segítségnyújtás, mi volt a siker kulcsa?
* Milyen problémákkal szembesültek a segítségnyújtás során, és hogy sikerült ezeket leküzdeni?
* Milyen és mekkora erőforrásokat használtak fel a segítségnyújtás során – és mire lenne szükség a folytatáshoz / újraindításhoz?
* Milyen pénzügyi és emberi erőforrásokkal rendelkezik most a szervezet?

Amennyiben a pályázó rendelkezik a tevékenységet bemutató (mozgó)képes anyaggal, kérjük mellékelje pályázatához.

A pályázatokat (kitöltött adatlapokat) **2020. szeptember 28-ig kell benyújtani, az alábbiak szerint:**

* a pályázó szervezet és csoport alapadatait a XXX (bejegyzett szervezetek esetében) és a XXX (nem bejegyzett csoportok esetében) Google űrlapon kitöltve;
* a pályázat tartalmi részét a mellékelt (word) adatlapot kitöltve, a Google form csatolmányaként.

Kérjük a pályázókat, hogy lehetőség szerint minél hamarabb küldjék be pályázataikat a minél gyorsabb elbírálás érdekében! A pályázat fogadásáról az Ökotárs visszaigazolást küld.

**Kérdéseikkel és bővebb információért** bátran keressék munkatársunkat, Oravecz Ágnest a 70/327-6306 számon vagy a koronavirus@okotars.hu e-mailcímen.

2) A pályázatokat az Ökotárs kuratóriumából és munkatársaiból álló legfeljebb ötfős bizottság előszűri 2020. október 12-ig. Fő szempontunk, hogy mennyire tudott az adott szervezet rugalmas, egyénre szabott, és kimutathatóan hatásos, költséghatékony és máshol is alkalmazható, megismételhető segítséget nyújtani egy jól körülírt, meghatározott célcsoportnak.

3) A fentiek szerint kiválasztott pályázókkal az Ökotárs munkatársai október-november folyamán telefonos vagy személyes interjúkat készítenek további vagy esetleg hiányzó információk gyűjtésére. Mindezek alapján elkészítik – a pályázóval egyeztetve – a jó gyakorlat szerkesztett, prezentálható (képi anyagokat is tartalmazó) változatát. A jó gyakorlat gyűjteményt az Ökotárs [honlapján](http://www.okotars.hu) elérhetővé teszi, közösségi média felületein és kommunikációs csatornáin széles körben terjeszti.

4) A kiválasztott pályázók számára az Ökotárs 15 millió Ft keretösszeget különít el arra az esetre, ha a második hullámban újra szükségessé válik a pályázatban bemutatott tevékenység folytatása vagy újraindítása.

Egy pályázó az Ökotárs bizottságának döntése alapján **legfeljebb 1 500 000 Ft** (másfélmillió forint) támogatásban részesülhet, amelynek felhasználásáról az alapítvány támogatási szerződést köt.

Emellett a kiválasztott pályázók javaslatot tehetnek további szervezetekre, amelyek bár korábban nem végeztek a koronavírus-járvánnyal közvetlenül összefüggő tevékenységeket, most komolyan tervezik ezt, és a jó gyakorlatok átvételével készülnek a második hullámra. Velük az Ökotárs munkatársai közvetlenül felveszik a kapcsolatot, egyénileg egyeztetnek és adatlapot küldenek.

**A támogatás felhasználása és beszámolás**

Az Ökotárs pénzügyi támogatása a pályázatban megjelölt erőforrás igényekkel összhangban bármilyen indokolt, tevékenységgel alátámasztható és arányos mértékű közvetlen költség elszámolható, amely a támogatott szervezetnél merül fel az alábbiak szerint:

* a projekt végrehajtása alatt keletkeznek (azaz a költséghez kapcsolódó teljesítés, a számlázás és a kifizetés is a projekt futamideje alatt történik);
* észszerűek, indokoltak és megfelelnek a hatékony és eredményes pénzgazdálkodás feltételeinek, különösen a hatékonyság és gazdaságosság feltételének;
* megfelelnek a vonatkozó, hatályos jogszabályoknak;
* azonosíthatók és ellenőrizhetők, a szervezet számviteli nyilvántartásában szerepelnek;
* számlákkal és bizonylatokkal, vagy azokkal egyenértékű könyvelési dokumentumokkal vannak alátámasztva.

A fentieknek megfelelően különösen az alábbi költségek támogathatók:

* a projektben résztvevő alkalmazottak időarányos bér- és járulékköltsége (a foglalkoztatás teljes költsége, függetlenül attól, hogy munkaviszonyról, megbízási szerződésről vagy számlás vállalkozóról van szó);
* a projektben résztvevő alkalmazottak és egyéb személyek (önkéntesek, résztvevők stb.) utazási költségei (megadva az utazás célját, módját és távolságát) irányadó számviteli szabályok szerint;
* a szükséges (új vagy használt) berendezések, eszközök kölcsönzése vagy vásárlása;
* a támogatott szervezet által nyújtott (természetbeni) adományokkal összefüggő beszerzések költségei;
* a támogatott szervezet általános működési költségei, a tevékenység méretéhez arányos mértékben (könyvelés, irodabérlet, karbantartás, közművek, telefon, internet, posta stb.);
* szolgáltatások költségei, ideértve a nyomtatás és kiadvány költségeket, honlap és egyéb technikai fejlesztés költségeit.

A támogatott szervezetnek a támogatási szerződésben szereplő záró dátumot követő 30 napon belül beszámolót kell küldenie az Ökotárs részére.

A beszámoló tartalmi és pénzügyi részből áll, amit a később megküldendő adatlapon kell elkészíteni. A tartalmi beszámolónak ki kell térnie a tevékenységekre, eredményekre, az elért hatásokra, a korábbi tevékenységekhez képest történt változásokra, valamint a menet közben felmerült problémákra és megoldásukra. A beszámolóhoz mellékelni kell a tevékenyég megvalósítása során esetleg keletkező kézzelfogható termékeket és dokumentumokat (pl. kiadványok, sajtómegjelenések stb.).

A pénzügyi beszámoló táblázatban szereplő kiadásokat megfelelő dokumentációval kell alátámasztani, a magyar könyvviteli szabályoknak megfelelően. Az Ökotárs fenntartja a jogot, ha szükséges, minden pénzügyi adat ellenőrzésére.

A közreműködők a beszámolókat a beküldés után 20 munkanapon belül ellenőrzik, majd ezt követően tisztázó kérdéseket tehetnek fel, és további dokumentumokat kérhetnek be (beleértve pénzügyi dokumentumok másolatait). A beszámoló hiánypótlására 8 nap áll rendelkezésre (ami szükség esetén 8 nappal meghosszabbítható).

****

**MÁSODIK HULLÁM**

**Pályázati adatlap**

1. **A PÁLYÁZÓ ADATAI**

|  |  |
| --- | --- |
| 1. A pályázó szervezet, csoport neve |  |

1. **A TEVÉKENYSÉG (JÓ GYAKORLAT) BEMUTATÁSA**

*Kérjük, fordítsanak gondot a pályázati anyag kérdéseinek értelmezésére, adjanak választ minden alkérdésre, fogalmazzanak tömören és egyértelműen. Kerüljék az általános megfogalmazásokat, legyenek lényegretörőek, segítsék mondanivalójuk megértését.*

1. Mi volt az a koronavírus-járvány (és a korlátozások) következtében felmerülő szükséglet, konkrét probléma, amire reagáltak, és miért ezt választották? Honnan volt tudomásuk a problémáról? *(Legfeljebb 2000 karakter.)*

|  |
| --- |
|  |

2. Mely térség(ek)ben, település(ek)en valósították meg a tevékenységet? Sorolják fel és kérjük röviden mutassák be a helyszín(ek) főbb társadalmi-gazdasági jellemzőit! (*Legfeljebb 1500 karakter.)*

|  |  |
| --- | --- |
| Térség, település(rész) | Társadalmi-gazdasági jellemzők |
|  |  |
|  |  |

3. A fenti település(ek)en, térség(ek)ben az önkormányzatok és egyéb helyi hivatalok, szervek mennyire tudtak reagálni a járvány által előhozott társadalmi szükségletekre, támogatást nyújtani a rászorulóknak? Volt-e és ha igen milyen együttműködés a civilek és az intézmények között? *(Legfeljebb 1500 karakter.)*

|  |
| --- |
|  |

4. Hogyan, milyen szempontok szerint választották ki a célcsoporto(ka)t és azon belül a konkrét kedvezményezetteket? Kérjük mutassák be, hogy miért tekinthető(k) a kiválasztott célcsoport(ok) az adott település(ek)en, térség(ek)ben kifejezetten veszélyeztettnek? (*Legfeljebb 1500 karakter.)*

|  |  |  |
| --- | --- | --- |
| Célcsoport | Kedvezményezettek kiválasztásának módja, szempontjai | Veszélyeztetettség, rászorultság indoklása |
|  |  |  |
|  |  |  |

5. Mit csináltak pontosan? Kérjük mutassák be az elvégzett tevékenységeket lépésről-lépésre! *(Legfeljebb 5000 karakter.)*

|  |  |  |
| --- | --- | --- |
| Tevékenység – mit csináltak? | Módszer – hogyan csinálták? | Időbeli ütemezés |
| 1.  |  |  |
| 2. |  |  |
| (…) |  |  |

*A táblázatok bővíthetők!*

6. Milyen számszerűsíthető eredményeket értek el (pl. X adag ételcsomag kiosztása)? Ezen túlmenően milyen szélesebb hatást gyakorolt a tevékenységük a célcsoportra és a tágabb társadalmi környezetre? Milyen „nyomot” hagytak maguk után? *(Legfeljebb 3000 karakter.)*

|  |
| --- |
|  |

7. Mitől működött a segítségnyújtás, mi volt a siker kulcsa? (*Legfeljebb 2000 karakter.)*

|  |
| --- |
|  |

8. Milyen problémákkal szembesültek a segítségnyújtás során, és hogy sikerült ezeket leküzdeni? *(Legfeljebb 2000 karakter.)*

|  |
| --- |
|  |

9. Milyen és mekkora (emberi, pénzbeni, természetbeni) erőforrásokat használtak fel a segítségnyújtás során – és mire lenne szükség a folytatáshoz / újraindításhoz?

|  |  |  |
| --- | --- | --- |
| Pénzbeni erőforrások: | **Korábban felhasznált** | **Jövőben szükséges** |
| 1. Személyi költségek
 | Ft | Ft |
| 1. Utazási költségek
 | Ft | Ft |
| 1. Eszközbeszerzés és -használat
 | Ft | Ft |
| 1. Adott támogatások költségei
 | Ft | Ft |
| 1. Irodaköltség
 | Ft | Ft |
| 1. Egyéb költségek
 | Ft | Ft |
| 1. **Összesen**
 | **Ft** | **Ft** |
| Emberi erőforrás: |  |  |
| 1. Önkéntesek száma
 | fő | fő |
| 1. Ráfordított önkéntes munkaórák
 | óra | óra |
| 1. Egyéb – kérjük, fejtsék ki!
 |  |  |
| Természetbeni erőforrás: |  |  |
| 1. Helységek, eszközök szívességi használata
 |  |  |
| 1. Más – kérjük, szövegesen mutassák be!
 |  |  |

10. Milyen pénzügyi és emberi erőforrásokkal rendelkezik most a szervezet? Kérjük fejtsék ki röviden? *(Legfeljebb 1500 karakter.)*

|  |
| --- |
|  |

*Kérjük mellékeljék a tevékenységet illusztráló, menet közben készített (mozgó)képes anyagokat, ha van ilyen!*

11. Ha ismer olyan szervezetet, amelyik a járványhelyzet első hullámában még nem nyújtott segítséget, vagy végzett a járvánnyal közvetlenül összefüggő tevékenységet, de most erre határozott szándéka, elkötelezettsége van, kérjük adja meg elérhetőségeit itt:

A szervezet neve: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

A szervezet postacíme:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

A szervezet honlapcíme:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

A szervezet kapcsolattartója:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

A kapcsolattartó e-mailcíme:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

A kapcsolattartó telefonszáma:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. **A PÁLYÁZÓ SZERVEZET/CSOPORT BEMUTATÁSA**

Kérjük röviden mutassák be a szervezetet az alábbi szempontok mentén:

* a szervezet/csoport célkitűzése, küldetése – miért jött létre?
* tagjainak, önkénteseinek, aktivistáinak száma, jellemzése – kikből áll?
* eddigi főbb tevékenységek és eredmények – mit sikerült elérni?
* főbb tervek a következő évekre – hova szeretnének fejlődni?

*(Legfeljebb 2000 karakter.)*

|  |
| --- |
|  |

*Kérjük mellékeljék a szervezet legfrissebb éves beszámolóját (vagy adjanak linket hozzá)!*